Parika Ristivälja suurkivi
Parika Ristivälja suurkivi (ka Ristivälja rändrahn) on kaitsealune ohvrikivi Viljandimaal Viljandi vallas Parika külas, Viljandi–Põltsamaa maantee ligidal. Kivi võeti riikliku looduskaitse alla 1959. aastal ning on kaitstav ka arheoloogiamälestisena. Kivi on üks Viljandimaa suuremaid, sellest suurem on vaid Iivakivi. Rahnu mõõtmed on erinevatel andmetel: pikkus 7,4–8,0 m, laius 5,5–6,3 m, kõrgus 1,4–2,0 m ja ümbermõõt 23,3–24,5 m.